Auctor et largitor totius nostre salutis prospiciens in labili vite presentis discursu inevitabiles humane infirmitatis excessus contra multiforma et letalia peccatorum vulnera, opponere voluit multiplicia et salubria divinorum preceptorum medicamina, videlicet ut ex rebus transitoriis ad sustentationem nostre fragigilitatis nobis ab ipso concessis faciamus nobis amicos qui nos recipiant infra gaudia eterne felicitatis. Quod ego Rainaldus gratia Dei comes animo perpendens et enormitatem meorum peccanimum futurumque judicium bonorum ac malorum vehementer perhorrescens, et non solum pro me sed etiam pro anima patris mei sollicitus, dono Deo et sanctis ejus apostolis Petro et Paulo ad locum Cluniacum aliquid de mea hereditate que sita est in pago Nivernense Hoc est curtis que vulgo vocitatur Belmontis, cum omnibus ad se pertinentibus, videlicet villis, terris cultis et incultis, edificiis, vineis, pratis, campis, silvis, aquis aquarumque decursibus, exitibus et repressibus, et locum qui Gerannis (dicitur) cum omnibus ad se pertinentibus. Facio autem hanc donationem pro remedio anime mee et anime patris mei Landrici et matris mee Mathildis et uxoris mee Advise, et filiorum meorum qui presentes sunt, videlicet fratris mei Widonis, et Rotberti et Walterii, Gilberti, Abonis, Hiterii, Hugonis, Richardi, Girosi, et omnium parentum et fidelium meorum, qui presentes sunt et absentes, et hujus mee donationis consiliatores et laudatores. Si quis autem contra hanc donationem calumniam quod absit inferre presumpserit, primum quidem Dei omnipotentis iram incurrat, ac demum judiciaria potestate convictus in fisco publico auri libras XX componat. Hec vero carta postmodum firma permaneat. S. Rainaldi comitis et uxoris ejus Advise, ac filii eorum Willelmi qui hanc cartam et donationem fecerunt et manibus propriis subter firmaverunt. S. Walterii; S. Vibaldi; S. Arberti clerici; S. Gibaldi; S. Abonis; S. Iterii; S. Ugonis; S. Richardi; S. Girosi. Au dos on lit: Rainaldus comes curtem Belmontis cum appenditiis.